דיונונים

דיונונים (שם מדעי: Decapodiformes) היא תת-מחלקה של רכיכות ימיות ממחלקת הסילוניות, היכולים לנוע באמצעות הנעה סילונית. הם קרוביהם הרחוקים של התמנונים.

לבני הקבוצה ישנם 8 רגליים המשמשות לתנועה ועוד 2 לתפיסת מזון. הם בעלי קונכייה פנימית קשה וכן מקור קרני שלעיתים בעל ארס. הם שוחים בצורה אחורית ופעילים בעיקר בשעות החשיכה. הדיונונאים מומחים בהסוואה - דבר העוזר להם נגד טורפים וגם להתקרב לטרפם ולתפוס אותו עם הזרועות הדביקות.

בשנת 2021, קבע מחקר שבוצע בבית הספר לכלכלה של לונדון כי דיונונים, לצד תמנונים וסרטנים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות". בעקבות זאת הודיעה ממשלת בריטניה על הכללת דיונונים בחוק לרווחת בעלי חיים בעלי מודעות .

מיון
סדרה Boletzkyida - נכחדה
קבוצה בלמניטים (Belemnoidea) - נכחדה
סדרה ספירולאים (Spirulida)
סדרה דיונונאים (Sepiida)
סדרה דיונונים מעוגלים (Sepiolida)
סדרה דיונוני רחף (Teuthida)

גלריה

קישורים חיצוניים

הערות שוליים